CELEX: 62007CN0516
Language: lv
Date: 2007-11-22 00:00:00
Title: Lieta C-516/07: Prasība, kas celta 2007. gada 22. novembrī — Eiropas Kopienu Komisija/Spānijas Karaliste

9.2.2008   
            
            
               LV
            
            
               Eiropas Savienības Oficiālais Vēstnesis
            
            
               C 37/8
            
         Prasība, kas celta 2007. gada 22. novembrī — Eiropas Kopienu Komisija/Spānijas Karaliste
   (Lieta C-516/07)
   (2008/C 37/09)
   Tiesvedības valoda — spāņu
   Lietas dalībnieki
   
      Prasītāja: Eiropas Kopienu Komisija (pārstāve — S. Pardo Quintillán, pārstāve)
   
      Atbildētāja: Spānijas Karaliste
   Prasītājas prasījumi:
   
               —
            
            
               atzīt, ka,
               
                           —
                        
                        
                           nenosakot kompetentās iestādes, lai piemērotu Eiropas Parlamenta un Padomes 2000. gada 23. oktobra Direktīvas 2000/60/EK, ar ko izveido sistēmu Kopienas rīcībai ūdens resursu politikas jomā (1), noteikumus, Spānijas Karaliste nav izpildījusi pienākumus, ko tai uzliek šīs direktīvas 3. panta 2. un 7. punkts;
                        
                     
                           —
                        
                        
                           nepaziņojot Komisijai visu kompetento iestāžu sarakstu, Spānijas Karaliste nav izpildījusi pienākumus, ko tai uzliek Direktīvas 2000/60/EK 3. panta 8. punkts;
                        
                     
         
               —
            
            
               piespriest Spānijas Karalistei atlīdzināt tiesāšanās izdevumus.
            
         Pamati un galvenie argumenti
   Komisijas prasība ir pamatota ar Eiropas Parlamenta un Padomes 2000. gada 23. oktobra Direktīvas 2000/60/EK, ar ko izveido sistēmu Kopienas rīcībai ūdens resursu politikas jomā, 3. pantu.
   Saskaņā ar šī panta 2., 7. un 8. punktu dalībvalstīm bija jānosaka kompetentās iestādes Direktīvas 2000/60/EK noteikumu piemērošanai un noteiktā termiņā jāpaziņo Komisijai kompetento iestāžu saraksts.
   
      (1)  OV L 327, 1. lpp.